
За абонаментна, сервизна и техническа поддръжка, текущ и авариен ремонт на автоматични телефонни централи (АТЦ) и изградената структурна кабелна система, собственост на Министерството на труда и социалната политика.
	
	Технически изисквания

	
	
Общи технически изисквания


	1. 
	Участникът да предложи цялостно сервизно обслужване, включително резервните части на намиращите се в експлоатация телефонни централи, телефонни инсталации, структурни кабелни системи, телефонни и факс апарати в сградата на Министерството на труда и социалната политика.

	2. 
	Участникът трябва да може да гарантира непрекъсната, надеждна работа на системата за периода на договора, осигурявайки техническата й изправност, според изискванията на производителя и достигнатото до момента технологично ниво.

	3. 
	Участникът да поеме задължение пред Възложителя ангажирания персонал с настоящата поръчка да опазват конфиденциалната информация, която страните са си разменили или е станала тяхно достояние и да не я разкриват. "Конфиденциална информация" е всяка информация (в устна, писмена или каквато и да е друга форма), която е обозначена като конфиденциална от предоставящата я страна или която с оглед на своето съдържание и/или предназначение е нормално да бъде възприета като конфиденциална от страната, която я получава.

	4. 
	Участникът декларира, че ще организира работата си така, че при всеки възникнал проблем да разполага със съответния специалист и необходимата за подмяна резервна част или резервно устройство. 

	5. 
	Участникът декларира, че в случай на липса на дадена резервна част поради спиране от производство, същата се заменя с нов неин функционален аналог със същите или по-добри технически показатели. 

	6. 
	При необходимост от смяна на дефектирали резервни части, консумативи и материали, смяната се извършва след предварително одобрение на Възложителят на предоставените констативен протокол и ценова оферта. Параметрите и функционалността на използваните за замяна технически средства трябва да са еквивалентни или по-добри от тези на заменяните и да са съвместими с наличното при Възложителя оборудване. Подменените устройства, модули и софтуер трябва да бъдат комплектовани така (с необходимия хардуер, модули, софтуер и лицензи), че да бъдат работоспособни и да изпълняват функциите, заложени в сервизираното оборудване. Заплащането се извършва след одобрение от Възложителя.

	7. 
	Сервизното обслужване и софтуерната поддръжка трябва да се извършват в съответствие с технологичните изисквания на Производителя на техниката.

	8. 
	Обслужването трябва да се извършва по местонахождението на оборудването при Възложителя, в сградата на Министерството на труда и социалната политика с административен адрес гр. София, ул. Триадица 2.

	9. 
	Участникът следва да осъществява дейностите, обект на настоящата поръчка, в съответствие с изискванията на действащото българско законодателство в областта на предмета на обществената поръчка и при спазване на стандартите и нормативите за работа при извършване на функционалните проверки, техническото обслужване и ремонтите.

	
	
Сервизно обслужване на системата


	10. 
	Периодична профилактика на оборудването по съгласуван график (по един път за всяко тримесечие от обслужването). За целта Изпълнителят трябва да представи за съгласуване график за извършване на тази профилактика. Профилактиката да включва най-малко следните действия, както следва:

· Общ профилактичен преглед на хардуера и софтуера и/или специфична диагностика на дефектирало оборудване; 
· Обща функционална диагностика и обстоен преглед на лог файловете и алармите за грешки с последващото им отстраняване. Информацията съдържаща се в тези файлове е обект на регулация на регламент ЕС2016/679; 
· Направа и надеждно съхранение на служебни копия на актуалните конфигурации. Бекъп файловете ще се съхраняват при упълномощено лице определено от възложителя;
· Обновяване при необходимост (инсталиране, деинсталиране и/или преинсталиране) на ползваните софтуерни версии към най-актуалните налични, достъпни и приложими версии на функционален и системен софтуер;
· Да се води сервизен дневник, в който да се отразява техническото състояние на централите, резултатите от извършените проверки, обслужвания и ремонти.

	11. 
	Диагностика за установяване и локализиране на проблем след заявка от страна на Възложителя.

	12. 
	Отстраняване на локализиран проблем без подмяна на елементи, модули и устройства.

	13. 
	Отстраняване на локализиран проблем чрез подмяна на елементи, модули и устройства с нови такива.

	14. 
	Инсталация, преинсталация на функционален и системен софтуер, възстановяване на данните – при проблем в централите, в компютрите на системите за управление или по заявка на Възложителя.

	15. 
	Конфигуриране, преконфигуриране, преместване, добавяне на допълнителни абонати, като при необходимост да се аранжират и прозвъняват абонатите, да се полагат и/или удължават кабели, подмяна на розетки и др. 

	16. 
	Конфигуриране при смяна на телекомуникационен оператор, промяна на ценови условия или други събития по заявка на Възложителя.

	17. 
	Инсталация на последно възможни версии при открити грешки. Добавяне на допълнителни лицензии при закупуване от Възложителя.

	18. 
	Тестове за установяване на изправността на системата след отстраняването на проблема.

	19. 
	Предоставяне на указания и инструкции за осигуряване на нормални експлоатационни условия за обслужваната техника.

	20. 
	Допуска се дейности, които е невъзможно или нецелесъобразно да се извършат на място, да бъдат изпълнени в сервизните центрове на Изпълнителя, като за времето на диагностиката и/или ремонта на демонтирания модул/оборудване (ако то надвишава 24 часа) се предоставя и монтира за ползване друг такъв/такова – еквивалентен или по-добър. Транспортът до сервизната база и обратно е за сметка на Изпълнителя. Подробно разписване за всеки конкретен случай модул/детайл подлежащ на сервизиране, дали съдържа лични данни и отговорности на изпълнителя, съгласно регламент ЕС2016/679.

	21. Н
	Вложените при ремонта изправни нови технически средства стават собственост на Възложителя.

	22. 
	Дефектиралите технически средства, заменени при ремонта се предават с протокол за брак на Възложителя. 

	23. 
	За устройствата и модулите дефектирали вследствие събития характеризиращи се като „непреодолима сила” (природни или стихийни бедствия, пожар, производствени аварии, войни, безредици и др..), външна намеса  или неправилна експлоатация се съставя  констативен протокол.

	24. 
	Консултации включително по телефон, e-mail от технически компетентни лица на ИЗПЪЛНИТЕЛЯ и/или допълнително професионално консултиране на представители на Възложителя.

	25. 
	Да се оповестят някои от следните начини за уведомление  при възникнал проблем : интерактивно web-базирано приложение, телефон и e-mail, на които да се приемат уведомленията от Възложителя за проблеми и да се води регистър по дата и час на заявяване, описание и време на отстраняване. При прекратяване на договора, да се поеме ангажимент от изпълнителя, изготвеният регистър по тази точка да бъде унищожен/заличен чрез предоставяне на протокол.

	26. 
	Времето за отстраняване на проблем стартира с времето от първично уведомяване и включва последователно:
•	време за реакция, 
•	време за явяване на работна група, 
•	отстраняване на проблема,
•	провеждане на тестове, удостоверяващи отстраняването на проблема, който се удостоверяват с двустранното разписване на съответния писмен протокол.

	27. 
	Сервизното обслужване трябва да се извършва на базата на ефективна система за приемане на съобщения за възникнал проблем (trouble ticket system) и за гарантирана техническа поддръжка. За целта Изпълнителят да представи:
· Описание на системата си за приемане на съобщения за възникнал проблем;
· Описание на формата на заявка за локализиране и отстраняване на проблем;
· Начините и методите за приемане на съобщения за възникнал проблем;
· Начините за обратна връзка за състояние на проблема, по контролния номер на неговата регистрация.

	28. 
	Наличие на система за гарантирана техническа поддръжка със схема за реакция и отстраняване на проблем, която да включва следните минимални параметри съгласно официално публикуваното работното време на Възложителя:
	Категория на проблема
	Време за реакция
	Време за явяване на работна група
	Време за отстраняване

	Спешен 
	30 минути
	2 час
	4 часа

	Неотложен 
	1 час
	3 часа
	в рамките на следващия работен ден

	Друг
	2 часа в работното време на Възложителя
	до 6 часа от началото на следващ работен ден
	до края на следващите два работни дни

	Проблеми в телефонните апарати 
	-
	-
	не повече от 10 работни дни след предоставянето им в сервизния център на Изпълнителя




	29. 
	Параметри на сервизното ниво
Дефиниране на основните параметри:

Първично уведомяване на ИЗПЪЛНИТЕЛЯ
Това е първо уведомяване за проблем в оборудването от:
· Страна на Възложителя
- по интерактивен път чрез web- базирано приложение,
- писмено или e-mail,
- устно уведомяване по телефон
· Страна на Изпълнителя
- самосезиране при установяването от страна на Изпълнителя

Време за реакция
Времето за реакция е периода от момента на първично уведомяване от страна на Възложителя/Изпълнителя до получаването при Възложителя на контролен номер, под който е маркиран проблема и по който ще се работи за отстраняването му от страна на Изпълнителя с информация за предприетите действия.

Време за явяване на сервизната група 
Означава периода от първичното уведомяване на Възложителя до явяване на място на сервизни специалисти.


Време за отстраняване на проблема
Означава периода от първично уведомяване за проблема до пълно възстановяване на нормалната работоспособност на оборудването

2.1.5. Категоризация на проблемите:
Проблемите в сервизираното оборудване ще бъдат категоризирани както следва: 


	       
	Категория
	описание

	1.
	спешен 
	Спиране работата на  някоя от телефонните централи или отпадане на повече от 15% от абонатите й, както и проблем оценен от възложителя като спешен.

	2.
	неотложен
	Поява на грешки или индикации за нарушаване на функциалността на работа на централите или отпадане на отделни абонати

	3.
	друг
	всички останали с изключение на проблеми с телефонните апарати

	4.
	проблеми в телефонните апарати
	проблеми в телефонните апарати




	30. 
	Достъп до сградите/площадките и съдействие от страна на персонала на Възложителя се осъществява само в рамките на официалното работното време на Възложителя. Съдействие от страна на персонала и/или достъп до площадки на Възложителя извън рамките на неговото официално работно време може да се осъществява само след предварително получено по преценка от Възложителя или съответен негов представител одобрение на обосновано от Изпълнителя искане.

	31. 
	Технически средства се предават поетапно (съобразно с одобрения от Възложителя график) на Изпълнителя с двустранно подписани приемо-предавателни протоколи.

	32. 
	За целите на абонаментното сервизно обслужване Изпълнителя следва да приеме от Възложителя пълните хардуерни и софтуерни конфигурации на подлежащото на сервиз оборудване в състоянието, което се намират. Всички комуникационни устройства подлежащи на абонаментното сервизно обслужване следва да бъдат напълно (функционално, технологично и технически) възстановени от Изпълнителя в обхвата и за целия период на изпълнение на обществената поръчка чрез провеждане на първоначалната технологична профилактика, техническа ревизия и функционална реновация съобразно със съгласувания с Възложителя график. Достъпът до пълните хардуерни, софтуерни конфигурации и информацията до логфайловете е обект на регулация, съгласно регламент ЕС2016/679.


	33. 
	В четиримесечен срок след сключване на договора, Изпълнителят е длъжен да извърши технически анализ на състоянието на автоматичните телефонни централи и изградената структурна кабелна система в МТСП, както и да предостави доклад на Възложителя с препоръки за подобряването й. Следва да се извърши от специалист със съответната квалификация. Техническият анализ да отразява моментното състояние на съществуващите централи и да се даде предложение за развитие на системата – добри практики за вграждане.


	34. 
	Служителите на Изпълнителя стриктно спазват мерките по охрана на труда, техническата и пожарна безопасност, пропускателния режим в сградите на Възложителя.

	
	Техническа спецификация на оборудването

	35. 
	Абонаментното обслужване, включва АТЦ в комплект с кабелна инсталация, както и цифрови апарати със съответните технически параметри:
 
· Телефонна централа Siemens HiPat 3750, рег. № S 30810-Q2936-X000-H1, с капацитет 240 бр. аналогови вътрешни телефонни абоната и 56 цифрови, както и връзка с Vivacom 2 броя PRI;
· Телефонна централа Panasonic D1232 (KX-TD1232 ), рег. № 72AVH004911 с капацитет 16 бр. аналогови вътрешни телефонни абоната и хибридна връзка с Vivacom 4CO, както и кабелна инсталация в МТСП с 18 броя директни телефонни номера;
· Телефонна централа Panasonic T61610B, рег. № 8HBVL185041 с капацитет 16 бр. аналогови вътрешни телефонни абоната, както и кабелна инсталация в МТСП с 6 броя директни телефонни номера;
· Телефонна централа Panasonic KX-NS500NE, рег. № 4DAV2037902 с три разширителни модула Panasonic KX-NS520 и общ капацитет 120 бр. аналогови вътрешни телефонни абоната и 16 цифрови, както и връзка с Vivacom 5 броя BRI;
· Телефонна централа Panasonic KX-NS500NE, рег. № 7FCTS031048 с един разширителен модул Panasonic KX-NS520 и общ капацитет 32 бр. аналогови вътрешни телефонни абоната и 18 цифрови, както и връзка с Vivacom 4 броя BRI;  
· Цифрови телефонни апарати Panasonic KX-DT543 – 19 броя.

